Nou kan jy ŉ goudbedekte biefstuk bestelSalt Bae (Foto: Salt Bae/Facebook) ŉ Eksentriese sjef beplan om ŉ goudbedekte biefstuk aan klante te bied. Dit sal jou sowat £700 (ongeveer R13 800) uit die sak jaag. Salt Bae, ook bekend as Nusret Gökçe, besit ŉ luukse restaurantgroep, Nusr-Et, maar hy is beter bekend vir die manier hoe hy sout oor vleis sprinkel – foto’s van hom met ŉ knippie sout en sy regterhand omhoog, is baie gewild op sosiale media. My London berig Salt Bae beplan nou om luukse biefstukke te bedien by sy nuwe Londense restaurant, geleë by die Park Tower Knightsbridge-hotel. Hy besit verskeie restaurante wêreldwyd, van Abu Dhabi tot Griekeland, en het al klante soos Leonardo DiCaprio en David Beckham bedien. Sy nuwe restaurant is sy eerste in die Verenigde Koninkryk en deure maak op 17 Mei oop – wanneer klante weer binne restaurante mag eet. Wanneer die restaurant oopmaak, sal Salt Bae se biefstuk, bedek met 24 karaat goud, beskikbaar wees teen £700. Salt Bae se manier hoe hy kos, en veral vleis voorberei, is geïnspireer deur die tyd wat hy sonder betaling in Argentynse en Amerikaanse restaurante gewerk het. Hy staan ook bekend daarvoor dat hy biefstuk soms per hand aan klante voer. Volg die sjef op Instagram by nusr_et A post shared by Nusr_et#Saltbae (@nusr_et)